রাহিলা হামিদ খান দুরানি
রাহিলা হামিদ খান দুরানি ( উর্দু: راحیلہ حمید خان درانی‎‎ ) হলেন একজন পাকিস্তানি আইনজীবী ও রাজনীতিবিদ। তিনি ২০১৫ সালের ২৪ ডিসেম্বরে বেলুচিস্তানের প্রাদেশিক পরিষদের প্রথম নারী স্পিকার হিসাবে নির্বাচিত হয়েছিলেন। তিনি বেলুচিস্তানে নারী অধিকারের ব্যতিক্রমী মানবতাবাদী, প্রতিবাদী কন্ঠ্যদৃপ্ত ও একজন দূরদর্শী সমাজসেবিকা। তিনি ন্যাশনাল কমিশন অন স্ট্যাটাস অফ উইমেনের (১৯৯৯) প্রথম সদস্য হিসাবে (বেলুচিস্তান থেকে) দায়িত্ব পালনসহ নারীদের পক্ষে অনেক কাজ করেছেন। তিনি একজন সাংবাদিক, সমাজকর্মী ও আইনজীবী। পাকিস্তান সরকার তাকে তমঘা-ই-ইমতিয়াজ (টিআই) সম্মাননায় ভূষিত করেছে।